laion/Wikipedia-Exotic huggingface dataset:
A Collection: Greatest Hits...and More

A Collection: Greatest Hits...and More (בעברית: אוסף: מבחר הלהיטים...ועוד) הוא אלבום האוסף הרביעי של הזמרת ברברה סטרייסנד, אשר יצא ב-3 באוקטובר 1989 על ידי קולומביה רקורדס. האלבום מכיל אוסף של שירים בולטים אשר הזמרת הוציאה במהלך השנים 1975 ועד 1988 בתוספת של שני שירים חדשים. מתוך האלבום יצאו שני סינגלים (שהם היו השירים החדשים) כאשר השיר הראשון "We're Not Makin' Love Anymore", אשר יצא ב-14 בספטמבר 1989 ו-"Someone That I Used to Love" שהוא גרסת כיסוי לשירה של הזמרת נטלי קול. האלבום הופק בפועל על ידי סטרייסנד עצמה ביחד עם שני מפיקים בפועל נוספים. האלבום זכה לביקורות חיוביות מהמבקרים ולהצלחה מסחרית גדולה. בארצות הברית תחילה האלבום לא זכה להצלחה כאשר דורג במקום ה-26 אך עם הזמן זכה להצלחה וכיום מכירותיו עומדות על 2 מיליון עותקים במדינה (מעמד פלטינה כפולה). בנוסף האלבום זכה להצלחה גם בקנדה כאשר גם שם הגיע למעמד פלטינה כפולה. מחוץ לצפון אמריקה האלבום גם זכה להצלחה כאשר הגיע למעמד פלטינה גם באוסטרליה, צרפת, נורווגיה, פינלנד ולמעמד אלבום זהב בבריטניה ושוודיה. מידע על האלבום A Collection: Greatest Hits...and More באתר MusicBrainz מידע על האלבום A Collection: Greatest Hits...and More באתר AllMusic האלבום A Collection: Greatest Hits...and More באתר Discogs האלבום A Collection: Greatest Hits...and More באתר ספוטיפיי נרדה מייקל וולדן, בארי גיב, אלבי גאלוטן, קארל ריצ'רדסון, פיל רמון, אנדרו לויד ובר, בוב איסטי, מייקל מאסר, ג'פרי לייזר, רופרט הולמס, דייב גרוסין, דייוויד פוסטר Gold & Platinum, RIAA (באנגלית אמריקאית)
לואיס קנטנר

לואיס פיליפ קנטנר (בהונגרית: Kentner Lajos; באנגלית: Louis Philip Kentner;‏ 19 ביולי 1905 – 23 בספטמבר 1987) היה פסנתרן יהודי-הונגרי, ובהמשך בריטי, שהצטיין בביצוע יצירותיהם של פרדריק שופן ופרנץ ליסט, כמו גם ברפרטואר ההונגרי. קנטנר נולד כלאיוש קנטנר במשפחה יהודית כבנם של דיולה קנטנר ושל גיזלה בוקסבאום בקרווינה בשלזיה האוסטרית, כיום ברפובליקה הצ'כית, להורים יהודים-הונגרים. הוא רכש את השכלתו המוזיקלית באקדמיה למוזיקה ע"ש פרנץ ליסט בבודפשט, בין השנים 1911 לבין 1922, כתלמידם של ארנולד סקיי (פסנתר), הנס פון קסלר וזולטאן קודאי (הלחנה), ולאו ויינר (מוזיקה קאמרית). קנטנר החל בקריירת הקונצרטים שלו בגיל 15. עד 1931 נוגע בעולם בשם לודוויג קנטנר. הוא זכה בפרס חמישי בתחרות שופן הבינלאומית בוורשה, ובפרס ליסט בבודפשט. בשנת 1935 היגר לאנגליה לצמיתות. הוא ניגן בשידורי רדיו את מכלול הסונאטות של בטהובן ושוברט, את כל הפסנתר המושווה של באך, ואת "שנות העלייה לרגל" השלם של ליסט. הוא כיהן כנשיא אגודת ליסט הבריטית במשך שנים רבות, עד מותו. ב-1941 ניגן בפסקול הסרט "אור ירח מסוכן" את "קונצ'רטו ורשה" של ריצ'רד אדינסל. ב-1975 הזמין את הפסנתרן הארגנטינאי הצעיר אנריקה ש. דנוביץ ללמוד בהשגחתו האישית בבית הספר למוזיקה ע"ש מנוחין בלונדון, שאותו ניהל אז. קודאי הלחין את "מחולות מָרוֹסֶק" בשביל קנטנר, שניגן אותם בביצוע בכורה בבודפשט ב-14 במרץ 1927. לבקשת המלחין, היה הסולן בבכורה ההונגרית של הקונצ'רטו לפסנתר מס' 2 של ברטוק בבודפשט בשנת 1933, בניצוח אוטו קלמפרר ובביצוע הראשון באירופה של הקונצ'רטו מס' 3 שלו בלונדון, בניצוח סר אדריאן בולט, ב-27 בנובמבר 1946. יחד עם יהודי מנוחין (גיסה של אשתו השנייה, גריזלדה) ניגן בפעם הראשונה את הסונאטה לכינור מאת ויליאם וולטון, בציריך ב-30 בספטמבר 1949. קנטנר שפט במספר רב של תחרויות מוזיקה. הוא היה גם מלחין, שכתב יצירות תזמורתיות, מוזיקה קאמרית, יצירות לפסנתר ושירים. אשתו הראשונה של קנטנר הייתה הפסנתרנית אילונה קאבוש. נישואים אלה הסתיימו ב-1945, ואחר נשא לאישה את גריזלדה גולד, בתה של הפסנתרנית אוולין סוארט, שבתה השנייה, הבלרינה דיאנה גולד, הייתה לאשתו השנייה של יהודי מנוחין ב-1947. לואיס קנטנר, במסד הנתונים הקולנועיים IMDb (באנגלית) לואיס קנטנר, באתר AllMusic (באנגלית) לואיס קנטנר, באתר MusicBrainz (באנגלית) לואיס קנטנר, באתר Discogs (באנגלית) לואיס קנטנר, באתר DNCI Classical recordings for Louis Kentner available at ArkivMusic.com Biography by Naxos Records ist of émigré composers who came to live and work in Britain|List of émigré composers in Britain ספרייה יהודית וירטואלית/לואיס קנטנר כריסטופר פיפילד, "איבס וטילט: עלייתה ונפילתה של אימפריה מוזיקלית"7 באוגוסט 2005, הוצאת אשגייט "מחולות מָארוֹסֶק" לפסנתר, הוצאת יוניברסל לואיס קנטנר - ביוגרפיה, אלבומים, תמונות - נאקסוס קלאסיקל מיוזיק, אתר נאקסוס7 באוגוסט 2020
קדאר ויליאמס-סטירלינג

קדאר ויליאמס-סטירלינג (באנגלית: Kedar Williams-Stirling; נולד ב-14 בדצמבר 1994) הוא שחקן קולנוע וטלוויזיה בריטי. הוא ידוע בעיקר וזכות תפקידו כג'קסון מרצ'טי בסדרה המקור של נטפליקס "חינוך מיני". ויליאמס-סטירלינג הופיע בסרטים בריטיים, כמו 'שאנק' ומונטנה. במאי 2018 פורסם כי ויליאמס-סטירלינג יככב לצד ג'יליאן אנדרסון, אייסה באטרפילד וקונור סווינדלס בסדרת הדרמה הקומית של נטפליקס חינוך מיני. הסדרה שוחררה לצפייה ב-11 בינואר 2019, וזכתה לשבחי המבקרים. בשנת 2019 שיחק בסרט "Changeland" לצד סת' גרין, ברקין מאייר ואחרים. בשנת 2020 שיחק בסרט הטלוויזיה "גרזן קטן: רוק אוהבים" שביים סטיב מקווין לרשת הטלוויזיה BBC One ולשירות פריים וידאו. מדיה וקבצים בנושא קדאר ויליאמס-סטירלינג בוויקישיתוף קדאר ויליאמס-סטירלינג, במסד הנתונים הקולנועיים IMDb (באנגלית) קדאר ויליאמס-סטירלינג, באתר AllMovie (באנגלית) קדאר ויליאמס-סטירלינג, באתר Rotten Tomatoes (באנגלית) קדאר ויליאמס-סטירלינג, באתר Metacritic (באנגלית) קדאר ויליאמס-סטירלינג, במסד הנתונים הקולנועיים KinoPoisk (ברוסית) "Sex Education: Season 1". Rotten Tomatoes. Fandango. נבדק ב-15 בינואר 2019. {{cite web}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הבאגלז

הבאגלז (באנגלית: The Buggles) הייתה להקת גל חדש בריטית שהוקמה בלונדון בשנת 1977 על ידי הזמר והבסיסט טרבור הורן והקלידן ג'פרי דאונס. הלהקה ידועה בעיקר בזכות סינגל הבכורה שלה "Video Killed the Radio Star" משנת 1979, שהגיע לראש מצעד הסינגלים בבריטניה והגיע למקומות הראשונים ב-15 מדינות נוספות. הלהקה הוציאה את אלבומה הראשון The Age of Plastic (אנ') בינואר 1980 עם "Video Killed the Radio Star" כסינגל הראשי שלו. באותו אלבום נכלל גם השיר "Living in the Plastic Age" (אנ'). זמן קצר לאחר שיצא האלבום הצטרפו הורן ודאונס ללהקת הרוק יס. ב-1 באוגוסט 1981 פתח הקליפ של "Video Killed the Radio Star" את שידורי ערוץ MTV בארצות הברית. בשנה שלאחר מכן הוציאו הבאגלז אלבום שני, Adventures in Modern Recording (אנ'). היעדר ההצלחה של האלבום הביא להתפרקות הלהקה. מאז 1998 ביצעו הורן ודאונס מדי פעם את שירי הבאגלז. The Age of Plastic ‏(1980) Adventures in Modern Recording ‏(1981) מדיה וקבצים בנושא הבאגלז בוויקישיתוף הבאגלז, סרטונים בערוץ היוטיוב הבאגלז, באתר אפל מיוזיק (באנגלית) הבאגלז, באתר ספוטיפיי הבאגלז, באתר Last.fm (באנגלית) הבאגלז, באתר AllMusic (באנגלית) הבאגלז, באתר MusicBrainz (באנגלית) הבאגלז, באתר דיזר הבאגלז, באתר Discogs (באנגלית) הבאגלז, באתר Songkick (באנגלית) הבאגלז, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
Till I Loved You

Till I Loved You (בעברית: עד שאהבתי אותך) הוא אלבומה ה-25 של הזמרת ברברה סטרייסנד, אשר יצא ב-25 באוקטובר 1988 על ידי קולומביה רקורדס. האלבום היה בולט במיוחד במבנה המתמטי שלו (כאשר כל השירים מתארים סיפור רומנטי מההתחלה שלו ועד הסוף) והן בתקציב העתיר שלו שכן סופרים, מפיקים ומוזיקאים רבים השתתפו במהלך יצירתו. סטרייסנד הייתה שותפה להפקת האלבום ביחד עם מספר מפיקים שונים ביניהם פיל רמון, קרול באייר סאגר וקווינסי ג'ונס. באלבום גם לקח חלק השחקן דון ג'ונסון שהיה אז בן זוגה של סטרייסנד, כאשר השתתף בשיר הנושא של האלבום. מבחינה מסחרית האלבום זכה להצלחה בארצות הברית כאשר הגיע למעמד פלטינה במדינה. בנוסף הוא גם היגע למעמד זה בקנדה ואוסטרליה ולמעמד אלבום זהב בשווייץ, בריטניה והולנד. מידע על האלבום Till I Loved You באתר MusicBrainz מידע על האלבום Till I Loved You באתר AllMusic האלבום Till I Loved You באתר Discogs האלבום Till I Loved You באתר ספוטיפיי האלבום Till I Loved You באתר Yandex.Music (ברוסית) קווינסי ג'ונס, ברברה סטרייסנד, פיל רומן, בארט באצ'ראץ', קרול באייר סאגר, דני דיאנטה
Nuts

Nuts (בעברית: שאלה של שפיות) הוא פסקול בביצועה של הזמרת ברברה סטרייסנד, אשר יצא ב-21 בדצמבר 1987. האלבום נוצר עבור הסרט "שאלה של שפיות" אשר יצא באותה שנה ובו כיכבה סטרייסנד עצמה. האלבום כולל חמישה שירים אותם כתבה, הלחינה והפיקה סטרייסנד עצמה. הזמרת יזמה בעמה את יצירת הפסקול לאחר שרכשה את הסרט באמצעות חברת ההפקות שלה "Barwood Films". הביקורות הראשוניות לאלבום היו שליליות. בתגובה לביקורות השליליות, סטרייסנד טענה כי הן נובעות מתפקידה בסרט בו שיחקה את אשת הרנסאנס וטענה כי "העולם עדיין לא היה מוכן לה". אך בשלב יותר מאוחר הפסקול קיבל ביקורות חיוביות. Barbra Streisand - Nuts - Original Score From The Motion Picture, Discogs (באנגלית)
משתגעים על אהבה

משתגעים על אהבה (באנגלית: Grumpier Old Men) סרט קולנוע אמריקאי מסוגת קומדיה רומנטית משנת 1995 בבימויו של דונלד פטרי, עם ג'ק למון, וולטר מתאו, אן-מרגרט, סופיה לורן וברג'ס מרדית' (תפקידו האחרון בקולנוע) בתפקידים הראשיים. זה סרט המשך ל"זקנים חסרי מנוח" (1993) וגם הוא זכה להצלחה מסחרית. היריבות בין ג'ון גוטפסון (ג'ק למון) לשכנו מקס גולדמן (וולטר מתאו) שככה לאחר שילדיהם מייקל (קווין פולאק) ומלני (דריל האנה) התארסו ולאחר שג'ון נישא לשכנתכם היפה, אריאל (אן-מרגרט). למרות זאת הם מכנים אחד את השני "אידיוט" ורבים בעת הדיג באגם. לאחר שצ'אק בעל חנות הפתיונות מת, קנתה את המקום מריה ראגטי (סופיה לורן), יפהפייה איטלקייה גרושה חמש פעמים שקנתה את מקום עם אימה פרנצ'סקה (אן מורגן גילברט) ובכוונתה לפתוח שם מסעדה איטלקית. זה לא מוצא חן בעיני ג'ון ומקס שמחליטים לחבל בפתיחת המסעדה. כשפקח משרד הבריאות (מקס רייט) עורך שם ביקורת, הם מחדירים חזיר ים והפקח הנבהל חושב שזה עכבר אך מריה מגלה לו את האמת ומבחינה בשניים. הם ממשיכים בנסיונותיהם אך היא מחזירה מלחמה. אריאל מורה לג'ון ללכת ולהתנצל אך הוא מסרב כי "הוא הגבר בבית". היא זורקת אותו מהבית והוא מאלץ לבלות את הלילה בביתו של מקס. לבסוף הוא מגיע למריה ומתנצל, בינתיים אביו הקשיש בן ה-95 (ברג'ס מרדית') מחזר אחרי פרנצ'סקה. לאחר שמייק ומלני רבים ומבטלים את האירוסים מתחילה שוב היריבות בין האבות והם גורמים נזק אחד לשני ואפילו יוצאים בדו-קרב עם חכותיהם. אריאל מפסלת את ג'ון בעירום ומקס מצלם זאת מרחוק ומכניס את הקלטת בסניף של המרכול השכונתי לבושתו של ג'ון. אריאל עוזבת את ג'ון וחוזרת לביתה עם מלני עד יעבור זעם. בינתיים ג'ון אכול הדאגות מספר זאת לאביו על גדות האגם ומגלה שהוא מת. בטקס ההלוויה עם שפיכת האפר לאגם משתתפים כולם והמצב נרגע. מקס ומריה מתאהבים ומייקל ומלני מתפייסים ובסוף נערכת חתונה כפולה בכנסייה המקומית - מקס ומריה, מייקל ומלני. "משתגעים על אהבה", במסד הנתונים הקולנועיים IMDb (באנגלית) "משתגעים על אהבה", באתר נטפליקס "משתגעים על אהבה", באתר AllMovie (באנגלית) "משתגעים על אהבה", באתר Rotten Tomatoes (באנגלית) "משתגעים על אהבה", באתר Box Office Mojo (באנגלית) "משתגעים על אהבה", באתר Metacritic (באנגלית) "משתגעים על אהבה", באתר אידיבי "משתגעים על אהבה", במסד הנתונים הקולנועיים KinoPoisk (ברוסית) קדימון למשתגעים על אהבה, באתר יוטיוב משתגעים על אהבה, באתר TCM
המלחמה האנגלו-אפגנית השלישית

המלחמה האנגלו-אפגנית השלישית התרחשה בשנת 1919 עם סיומה של מלחמת העולם הראשונה בין הראג' הבריטי (מושבה של האימפריה הבריטית) לבין אמירות אפגניסטן. המלחמה, שנגמרה בניצחון אפגני השילה כל השפעה בריטית באפגניסטן, אך המדינה החדשה לא שמרה על יציבות מתמשכת ובשנת 1928 פרצה בה מלחמת אזרחים. במהלך מלחמת העולם הראשונה, רוב האוכלוסייה הפשטונית באפגניסטן קראה לתמיכה באימפריה העות'מאנית כמשמע לקול הח'ליפה מהמט החמישי לג'יהאד נגד האימפריה הבריטית אשר שלטה בהם דרך יחידת המנהל של הראג' הבריטי. האמיר האפגני באותה העת, חביבאללה חאן היה רב השפעה, שלט על המצב המדיני ודאג לייצוב הדרישה האזרחית בעודו נשאר נייטרלי מחוץ למלחמה. באותה העת שלטה בריטניה על אפגניסטן במצב של מדינת חסות לפיה הייתה אפגניסטן למעשה בובה מדינית שנוצרה לאחר המלחמה האנגלו-אפגנית השנייה על ידי הבריטים, כדי לעצור את השפעתה הגוברת של האימפריה הרוסית במרכז אסיה במסגרת המשחק הגדול. עם סיום המלחמה, ב-20 בפברואר 1919, רצח פוליטי שבוצע בידי ג'יהאדיסטים אנטי-בריטים סיים את שלטונו של חביבאללה ובנו, אמאנואלה ח'אן ירש את אמירות אפגניסטן. עם הכתרתו של אמאנואלה ח'אן לאמיר אפגניסטן הוא הכריז על עצמאות אפגניסטן המלאה. במאי החלה פלישה בריטית לעבר אפגניסטן מה שהחל את המלחמה השלישית בין המדינות. במהלך המלחמה שני הצדדים הוכיחו אי יכולת מתמשכת. צבא הודו הבריטית היה מותש עקב מלחמת העולם הראשונה והצבא האפגני היה כמעט חסר ערך נגד הנשקים המודרניים של אויבו, על כן האפגנים החלו להשתמש במלחמת גרילה. עם שוויון כוחות צבאי שני הצדדים הגיעו להסכם שלום שנחתם בעיר רוואלפינדי (על יד אסלאמאבאד) באוגוסט. במהלך הסדרי המלחמה טענו האפגנים לעצמאותם מהבריטים כיוון שידם הייתה על העליונה; הם הכריזו עצמאות, היו דה פקטו עצמאיים וחסמו פלישה בריטית. הבריטים ויתרו לבסוף על שלטונם באזור ומבחינה רשמית הכירו באמירות אפגניסטן כמדינה עצמאית עם סוף המלחמה. המדינה האפגנית החדשה אשר הייתה המדינה הראשונה להכיר בממשלה הבולשביקית כממשלתה האמיתית של רוסיה עוד במהלך מלחמת האזרחים ברוסיה, נפלה במהרה לאי-יציבות אזרחית עקב מדיניות פנים. בניסיון להביא לרפורמה מדינית ולכדי מודרניזציה שתבוצע בידי אנענואלה חאן בשנת 1928 החלה מלחמת האזרחים האפגנית והמדינה נפלה לאי שקט וסכסוך פנימי ארוך עם אירועים כמלחמת אפגניסטן. מדיה וקבצים בנושא המלחמה האנגלו-אפגנית השלישית בוויקישיתוף Third Anglo-Afghan War, אנציקלופדיה בריטניקה How Afghans Took On The British And Achieved Full Independence, רדיו אירופה החופשית
One Voice

One Voice (בעברית: קול אחד) הוא אלבום ההופעה חיה השלישי של הזמרת-יוצרת היהודייה-אמריקאית ברברה סטרייסנד. אלבום ההופעה מתעד מופע צדקה שערכה ברברה סטרייסנד במאליבו, קליפורניה ב-6 בספטמבר 1986 והופץ באפריל 1987. אלבום ההופעה זכה להצלחה מסחרית רבה בארצות הברית כאשר מכר 2 מיליון עותקים ובכך הגיע למעמד פלטינה כפולה. בנוסף האלבום גם הגיע למעמד פלטינה בניו זילנד והולנד ולמעמד אלבום זהב באוסטרליה וקנדה. אלבום ההופעה הופק על ידי ריצ'רד בסקין. מידע על האלבום One Voice באתר MusicBrainz מידע על האלבום One Voice באתר AllMusic האלבום One Voice באתר Discogs האלבום One Voice באתר ספוטיפיי Gold/Platinum, Music Canada (באנגלית)
The Broadway Album

The Broadway Album הוא אלבומה ה-24 של הזמרת ברברה סטרייסנד, אשר יצא ב-4 בנובמבר 1985 על ידי קולומביה רקורדס. האלבום, שהורכב בעיקר מנגינות מופע קלאסיות, סימן שינוי משמעותי בקריירה של סטרייסנד. היא בילתה עשר שנים במחזות זמר ושרה שירים בהשראת מחזות זמר באלבומיה בשנות ה-60 אך החל משנות ה-70 החלה לשיר שירים בסגנונות של פופ, רוק, פולק ודיסקו. על האלבום עבדה סטרייסנד עם המלחין המפורסם של ברודוויי סטיבן סונדהיים אשר כתב מספר שירים באלבום. האלבום זכה להצלחה רבה ואף יצא לאור מחדש בעקבות הצלחתו. הוא הגיע למעמד של 4 פלטינות בארצות הברית, ובנוסף גם למעמד פלטינה כפולה בקנדה, מעמד פלטינה בניו זילנד ומעמד אלבום זהב בהולנד והממלכה המאוחדת. את האלבום ליווה ספיישל הטלוויזיה: Putting It Together: The Making of the Broadway Album. לאלבום יצאו שתי גרסאות כאשר גרסה אחת היא מהדורת ה-LP והקסטה והמדורה השנייה היא מהדורת הדיסק הכוללת שיר בונוס. בשנת 2002 האלבום יצא מחדש עם שיר חדש בשם "I Know Him So Well". מידע על האלבום The Broadway Album באתר MusicBrainz מידע על האלבום The Broadway Album באתר AllMusic האלבום The Broadway Album באתר Discogs האלבום The Broadway Album באתר ספוטיפיי ריצ'רד בסקין, בוב איסטי, דייוויד פוסטר, פול ג'ברה, פיטר מאטז, קים סקלקי, ברברה סטרייסנד
סמא אל-מסרי

סאמיה אחמד עטיה עבד אל-רחמן (בערבית: سامية أحمد عطية عبد الرحمن; נולדה ב-8 בפברואר 1976) המכונה סמא אל-מסרי, היא שחקנית, זמרת ורקדנית בטן מצרייה. אל-מסרי החלה לעבוד בערוץ הטלוויזיה מהוואר לאחר סיום לימודיה בפקולטה לאמנויות, והופיעה גם בשלושה סרטי קולנוע מאז 2008. הסרט מ-2011 Ala Wahda We Nos (على واحدة ونص), שנכתב על ידי אל-מסרי, שגם מופיעה בו בתפקיד הראשי העביר ביקורת על הניצול המיני של עובדי תקשורת נשיים. הסרט גונה על ידי מגזרים שונים של החברה המצרית. אל-אזהר קרא לצופים להחרים את הסרט על תכניו המגונים לכאורה ואיגוד העיתונאים טען כי הסרט משפיל את המקצוע. גרסתו המקורית של הסרט נאסרה לשידור על ידי סעיד חטאב, ראש מועצת הצנזורה לעבודות אמנותיות על קריאת איגוד העיתונאים, ומהדורה "מתוקנת" של הסרט פורסמה בהמשך. עד שנת 2013, אל-מסרי החלה להפיק סרטוני יוטיוב סאטיריים בביקורת על מפלגת החופש והצדק, האחים המוסלמים ופלגים איסלאמיסטים אחרים, ולאחר שפרסמה את הסרטון הרביעי שלה, בו היא לובשת מטפחת ראש וגם ניקאב, היא קיבלה איומי מוות, כי היא הייתה, "כמו זונה, לועגת לחג'אב". אל-מסרי זכתה לשמצה בינלאומית בעקבות סרטון שלה שמתח ביקורת על מדיניותו של ברק אובמה כלפי מצרים ובו הצהירה על תמיכה בעמדתו של עבד אל-פתאח א-סיסי. הסרטון הפך ויראלי באינטרנט בתחילת אוגוסט 2013. באפריל 2014 היא נעצרה "תוך ציפייה לחקירה של ערוץ טלוויזיה ללא רישיון שלכאורה היה בבעלותה." הסיבה לכך היא שהיא צילמה סרטון שלעג למורתדא מנסור, יו"ר מועדון הספורט זמלאק. היא שרה את "יה מורטדה, יה מורטדה" למנגינת השיר הערבי-טורקי, "יה מוסטפא" עם כמה מילים מרמזות, תחילה בשמלה ארוכה ואז בחולצת קבוצת כדורגל זמאלק ומשחקת בכדור כדורגל. היא גם לעגה לקומיקאי באסם יוסף. אל-מסרי נקנסה, אך המשיכה ביצירת סרטונים מעוררי מחלוקת. ב־23 באפריל 2020, נתבעה אל-מסרי בגין לשון הרע והוצאת דיבה על ידי מגיש הטלוויזיה המצרי, רחם סעיד. למחרת היא נעצרה. ב-27 ביוני 2020 היא נידונה לרצות שלוש שנות מאסר ונקנסה ב-300 אלף לירות מצריות. מדיה וקבצים בנושא סמא אל-מסרי בוויקישיתוף סמא אל-מסרי, ברשת החברתית פייסבוק סמא אל-מסרי, ברשת החברתית אקס (טוויטר) סמא אל-מסרי, ברשת החברתית אינסטגרם סמא אל-מסרי, סרטונים בערוץ היוטיוב صورة قديمة تكشف إسم سما المصري الكامل وعمرها الحقيقي, Laha Magazine, ‏2018-01-27 Katelyn Fossett, The Belly Dancer and the Brotherhood: Meet the Exotic Performer Trying to Take Down Egypt’s Islamists, Foreign Policy (באנגלית אמריקאית) Egyptian belly dancer Sama al-Masri summoned for ‘spreading obscenity’, Al Arabiya English, ‏2014-04-26 (באנגלית) فيلم - على واحدة ونص - 2011 طاقم العمل، فيديو، الإعلان، صور، النقد الفني، مواعيد العرض (בערבית), נבדק ב-2022-04-03 Egyptian anti-Obama video goes viral, blames him for siding with Muslim Brotherhood, The Jerusalem Post | JPost.com (באנגלית אמריקאית) Egypt arrests controversial belly dancer, Al Arabiya English, ‏2014-04-21 (באנגלית) רקדנית בטן במצרים שפרסמה סרטונים בטיק טוק נשלחה ל-3 שנות מאסר, באתר וואלה, 29 ביוני 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סמא אל-מסרי".
בית כהן

בית כהן הוא פנסיון שנוסד ונוהל בידי גרטה כהן ובעלה ריכרד, ונקרא על שמם. בית כהן היה הפנסיון השני בעיר נהריה. בית כהן היה לשם דבר בתחום בתי ההארחה בנהריה והתארחו בו אחמ"ים רבים. הפנסיון בית כהן נוסד באביב 1937 בידי גרטה (גרטל) וריכרד כהן. המיקום שנבחר להקמת הפנסיון היה מוצלח - מדובר במיקום מרכזי - פינת שדרות הגעתון-סולם צור (כיום רחוב ז'בוטינסקי), שהמולת הגעתון לא קרובה אליו והמרחק ממנו אל הים לא רב. בפנסיון התארחו פוליטיקאים ונבחרי ציבור רבים, אשר ביניהם ניתן למצוא את חיים ויצמן נשיא המדינה הראשון, דוד בן-גוריון (בטרם נבחר לתפקיד ראש הממשלה), ראש הממשלה משה שרת, שר הכלכלה דב יוסף וכן ראלף באנץ'. בשנת 1964 התארחו בפנסיון השחקנים סופיה לורן ופיטר פינץ' לצורך צילום הסרט סרט. על פי דיווחה של התושבת קולי וידנפלד, בפנסיון התארח אחיינו של ארתור ג'יימס בלפור. בית כהן היה גם מקום הפגישה השבועית של חברי רוטרי הנהריינים. ועדת החקירה האנגלו-אמריקאית לענייני ארץ ישראל התארחה בפנסיון בלילה שבין ה-18 ל-19 במרץ 1946. ריצ'רד קרוסמן, חבר הוועדה, כתב על כך בספרו: ”לאחר חשכה הגענו במכונית לנהרייה, ישוב יהודים גרמנים... פתאום הייתי באמצע ארץ ויטמברג. בעלת האכסניה - נאה, תכולת עיניים וזהובת שיער... המסעדה ערוכה כמנהג דרום גרמניה, הכול מדברים גרמנית, הכול נקי, נאה, חביב - אותה גרמניה, שלדעתי כבר עברה מהעולם. סעדנו בשניצל וינאי ובעוגת תפוחים...” כיום שוכנת במקום מסעדת בורדו. שאול מ. שאשא (עורך), לטייל בנהריה - מדריך למבקר בעיר (עמ' 47–48), ביחד, 2012 חנה קליין, המעבר לשירותי קיט ונופש, נהריה בראשיתה
קרל בופ

קרל בופ (בגרמנית: Karl Bopp;28 במרץ 1877 – 5 בדצמבר 1934) היה היסטוריון למתמטיקה גרמני. בופ למד באוניברסיטת שטרסבורג ובאוניברסיטת היידלברג תחת הדרכתו של מוריץ קנטור. בשנת 1906 הוא הוסמך (אנ') להוראה אוניברסיטאית עם עבודה על חתך חרוט של גרגואיר דה סנט וינסנט, ובשנת 1915 הוא הפך לפרופסור בהיידלברג. כיורשו של מוריץ קנטור לימד היסטוריה של המתמטיקה, חשבון פוליטי וביטוח. בשנת 1933 חלה ונפטר בשנת 1934. תחום העניין המיוחד של בופ היה מחקרים אודות יוהאן היינריך למברט. הוא ערך את היומן (Monatsbuch) של למברט, את חילופי מכתביו עם לאונרד אוילר ועם אברהם גוטלף קסטנר (אנ') וכן ערך את כתביו הפילוסופיים. בופ כתב מאמרים היסטוריים רבים, כולל שני מחקרים על ההיסטוריה של פונקציה אליפטית, ופרסום מחודש של מאמר מאת ניקולה פאטיו דה דוילייה (אנ') על הסיבה לכבידה. בהשגחתו נכתבו עבודת גמר של תלמידים רבים. קרל בופ, באתר פרויקט הגנאלוגיה במתמטיקה קרל בופ, באתר Mathematics Genealogy Project ביוגרפיה, באתר אוניברסיטת היידלברג (בגרמנית) Lorey, Wilhelm: Karl Bopp(הקישור אינו פעיל), Jahresbericht der Deutschen Mathematiker-Vereinigung, Band 45, 1935, pp. 116-119
קארבר

האם התכוונתם ל... קארבר 1 – דגם של מכונית מיקרו ג'ורג' קארבר – בוטנאי אמריקאי ג'רמי קארבר – מפיק טלוויזיה אמריקאי מקס קארבר – שחקן קולנוע וטלוויזיה אמריקאי צ'ארלי קארבר – שחקן קולנוע וטלוויזיה אמריקאי ריימונד קארבר – משורר וסופר אמריקאי
סורת א-שורא

סורת א-שורא (בערבית: سورة الشورى, "המועצה") היא הסורה ה-42 בקוראן. היא מונה 53 פסוקים, ושמה נגזר מפסוק מספר 38. סורת א-שורא עוסקת בעיקר בתכונותיה ובתוכנה של ההתגלות. ניתן לחלק את תוכנה של סורת א-שורא לפי פסוקים באופן שלהלן: פסוקים 1–5 עוסקים בגדולתה לכאורה של ההתגלות. פסוקים 6–12 דנים במטרתה ותכליתה של ההתגלות, ועוסקים גם במונותאיזם ופוליתאיזם. פסוקים 13–16 מזהירים מפני מריבות וויכוחים בעניינים הקשורים לתכנים שהגיעו בהתגלות, וגורסים כי המסר שהגיע לכל הנביאים הוא ביסודו אותו המסר. פסוקים 17–26 עוסקים בתכונותיהם של התכנים שהגיעו באמצעות התגלות. פסוקים 27–50 מונים את התוצאות והיתרונות לכאורה של החיים על פי התכנים וההוראות שהגיעו כביכול דרך ההתגלות. פסוקים 51–53 מציינים סוגים שונים של התגלות. מדיה וקבצים בנושא סורת א-שורא בוויקישיתוף סורת א-שורא, בתרגום הרמן רקנדורף, באתר ויקיטקסט הקוראן / אלמוני/ת / צבי חיים הרמן רקנדורף - פרויקט בן־יהודה, באתר benyehuda.org TheLastDialogue, Surah Ash Shura Summary, The Last Dialogue, ‏7 במרץ 2019 (באנגלית) Ṭabāṭabāyī, al-Mīzān, כרך 18, עמ' 6 Sura al-Shura, WikiShia (באנגלית)
היפוך יציאת כלי הדם הגדולים של הלב

היפוך יציאת כלי הדם הגדולים של הלב (באנגלית: Transposition of the great vessels, או בקיצור TGV) הוא מום לב מולד הכולל סידור לא תקין של היציאות של כלי הדם הגדולים המספקים דם ללב וכלי הדם הגדולים להם הלב מספק דם. מום הלב הנפוץ ביותר מסוג זה הוא היפוך יציאת העורקים הגדולים של הלב ( transposition of the great arteries או בקיצור TGA). היפוך היציאה יכול להיות בין עורק לוריד, בין עורק לעורק ובין וריד לוריד. ההשפעה של מום זה מגוונת ונעה ממעט לחץ דם גבוה ועד הפרעה משמעותית במחזור הדם. למרות שהמונח המקצועי מדבר על "היפוך", לעיתים מדובר רק על מיקום לא תקין של כלי הדם. כשמדברים על היפוך של כלי הדם או העורקים לרוב מדברים על היפוך של שני העורקים הגדולים של הלב: אבי העורקים ועורק הריאה, מצב המכונה dextro-TGA. במצב זה, אבי העורקים יוצא מהחדר הימני ואילו עורק הריאה יוצא מן החדר השמאלי (המצב התקין הוא הפוך). מצב זה מביא לכך שדם עני בחמצן מגיע לצד הימני של הלב מהוורידים הגדולים של הגוף, ונזרק חזרה לגוף, ללא חמצן, על ידי אבי העורקים (אשר כאמור, יוצא מן החדר הימני). מנגד, דם עשיר בחמצן מגיע מן הריאות לחדר השמאלי, וחוזר שוב לריאות על ידי מהחדר השמאלי על ידי עורק הריאה במקום להגיע לגוף. בהיעדר ערבוב של דם עני בחמצן ודם עשיר בחמצן, מוות מתרחש במהירות. ערבוב של הדם, בין הדם העני בחמצן לדם העשיר בחמצן, עשוי להציל את חיי המטופל ואפשרי קר אם יש חיבור לא טבעי בין החדרים (פגם במחיצה הבין-חדרית), בין העליות (פגם במחיצה הבין-פרוזדורית), או בין עורק הריאה לאבי העורקים (צינור עורקי פתוח). לעיתים נדירות יותר, המונח המקצועי מתייחס למצב בו הן החדרים והן העורקים הפוכים, מצב המכונה levo-TGA. מום זה מהווה אמנם רק 5% ממומי הלב המולדים, אולם הוא הסיבה הנפוצה ביותר לכיחלון בתקופה שלאחר הלידה. הקליניקה מתבטאת בכיחלון- ציאנוזיס, אשר דרגת חומרתו תלויה במידה בה יש ערבוב בין דם עני בחמצן לדם עשיר בחמצן. במרבית הפעמים יש טכיפניאה- נשימה מהירה, כדי לפצות על המחסור בחמצן. לתינוקות עם ערבוב של דם הנובע מפגם במחיצה הבין-חדרית, ישנו כיחלון מופחת יחסית, אולם יכולים להופיע סימנים של אי ספיקת לב לאור מחזור היפר דינמי של הלב. בצילום חזה ללב יש מראה קלאסי של "ביצה תלויה על חוט" הנוצר עקב היצרותו של מיצר בית החזה (המדיאסטינום) בגלל השינוי בתנוחת העורקים הגדולים. הטיפול במום זה הוא מתן פרוסטגלנדין E1, על מנת לשמור על הצינור העורקי פתוח ולשמר ערבוב של דם עני בחמצן ועשיר בחמצן כדי שדם מעורב יגיע לגוף. אם עדיין קיימת היפוקסיה חמורה, למרות מתן פרוסטגלנדין, יש להביא לפתיחת הפגם בין העליות באמצעות בלון, טיפול המכונה balloon atrial septostomy, על מנת להביא לערבוב של דם בין שתי מערכות זרימת הדם. ניתוח לתיקון מלא מכונה arterial switch והוא נעשה במהלך השבועיים הראשונים לחיים, כאשר החדר השמאלי עדיין יכול לשמר לחץ סיסטמי. ילודים לאם סוכרתית נמצאים בסיכון לפתח מום זה. אנטומיה של הלב מום מולד מומי לב מולדים מדיה וקבצים בנושא היפוך יציאת כלי הדם הגדולים של הלב בוויקישיתוף TGA באתר שניידר הבהרה: המידע בוויקיפדיה נועד להעשרה בלבד ואינו מהווה ייעוץ רפואי.